
Creu proffil cymunedol ar gyfer eich PTE1. Gan ddefnyddio llenyddiaeth berthnasol, awgrymwch ffyrdd y mae’r ysgol yn defnyddio ei lleoliad a’i chymuned i gefnogi dysgu disgyblion. 



Cyflwyniad
Mae ysgolion yn ganolfannau cymunedol allweddol sy’n chwarae rhan hanfodol wrth integreiddio'r gymuned leol a chefnogi datblygiad disgyblion. Mae’r rôl yn arbennig o bwysig mewn ardaloedd gwledig lle mae’r cysylltiadau rhwng ysgolion a chymunedau yn aml yn agos ac yn gyd-ddibynnol. Yn yr aseiniad hwn, byddaf yn archwilio sut y gall ysgol wledig benodol yng nghanol Sir Gaerfyrddin, ‘Ysgol A’, defnyddio ei lleoliad unigryw a’i chymuned i greu amgylchedd dysgu cefnogol a llawn cyfleoedd. Mae ‘Ysgol A’, gyda’i chysylltiadau cryf i'r iaith Gymraeg a’r diwylliant lleol, yn elwa o’i lleoliad o fewn cymuned agos-gysylltiedig. Drwy ddefnyddio dull seiliedig ar ddamcaniaeth Bronfenbrenner ar systemau ecolegol, a chyfeirio at ganllawiau BERA (2024) ar gyfer ymchwil foesegol, bydd yr aseiniad hwn yn archwilio’r strategaethau a’r tactegau a allai gynorthwyo ‘Ysgol A’ i fanteisio i'r eithaf ar ei rôl ganolog o fewn y gymuned ac i hyrwyddo datblygiad cynaliadwy i'w disgyblion.  

Proffil cymunedol
Wedi’i lleoli mewn ardal wledig i Gymru, mae 'Ysgol A' yn rhan o awdurdod lleol a ffederasiwn o ddwy ysgol eraill sy’n arddangos cyfuniad o nodweddion cymdeithasol ac economaidd yn ganol o Sir Gaerfyrddin. Mae gan yr ysgol gysylltiadau cryf a’r iaith Gymraeg a’i diwylliant ac mae’n gwasanaethu cymuned wledig sy’n eithaf hygyrch i ffermydd a chanolfannau trefol bach. Mae'r dirwedd naturiol, safleoedd hanesyddol, a’r gymuned amaethyddol yn gyfle arbennig i gysylltu addysg a’r amgylchedd. Darparodd gwefan Fy Ysgol Leol (2024) ystadegau sy'n dangos bod 'Ysgol A' yn ysgol fach iawn, gyda dim ond pedwar deg tri o fyfyrwyr. Mae hyn yn fantais i sefydlu perthnasau agos rhwng staff, rhieni, a’r gymuned ehangach.

O amgylch yr ardal ‘Ysgol A’, mae yna lawer o wahanol lefydd i gynhyrchu dysgu. Mae gan yr ardal amgylchedd naturiol cyfoethog sy’n addas ar gyfer dysgu awyr agored, gyda chyfleusterau megis parciau, ffermydd, a safleoedd hanesyddol. Yn ogystal, mae’r ysgol yn cydweithio a chanolfannau cymunedol ac elusennau lleol i gynnig cyfleoedd allgyrsiol i ddisgyblion. Mae lleoliad gwledig yr ysgol yn cynnig cyfleoedd a heriau unigryw. Mae mynediad uniongyrchol i adnoddau naturiol yn cynnig cyfleoedd i integreiddio gwyddoniaeth a daearyddiaeth mewn ffordd ymarferol a pherthnasol. Mae hyn yn cyd-fynd a syniadau Dewey ar ddysgu trwy frodiadau (Bates, 2023, t. 20). Fodd bynnag, gall yr heriau economaidd-gymdeithasol a nodwyd yn ddata ‘Fy Ysgol Leol’ (2024) effeithio ar ymgysylltiad rhieni a mynediad disgyblion i brofiadau allgyrsiol hanfodol. Gan ddefnyddio’r ardal leol mae’r plant yn ymweld â busnesau yn y pentrefi a helpu allan gan addurno’r goeden Nadolig, a chynnal eu gwasanaeth Nadolig yn eglwys y pentref, maen nhw’n ymweld â ffermydd lleol, chestyll fel Castell Carreg Cennen, Castell Dinefwr, ymweld â Llyn Lech Owain, Rheilffordd Aber Gwili a hefyd Amgueddfa Sir Gar i ymweld a dysgu am y Llyfr Du Caerfyrddin.

Defnyddiwyd Estyn (2023) i ddangos bod tua 6.9% o ddisgyblion yn cael prydau ysgol am ddim yn ‘Ysgol A’. Mae hwn yn hynod bwysig fod yr ysgol yma yn darparu prydau ysgol am ddim i blant sydd eu hangen oherwydd mae plant felly’n cael eu sicrhau bod ganddyn nhw bryd o fwyd cytbwys iach, ac mae hefyd yn cefnogi teuluoedd i leddfu eu straen ariannol. Mae hyn yn hollbwysig i'w ystyried wrth drefnu tactegau cymorth i'r disgyblion. Gwelwyd hefyd ar Estyn (2023) fod 68.2% o ddisgyblion yn dod o gartrefi Cymraeg eu hiaith, gyda’r gweddill o ddisgyblion yn defnyddio’r Gymraeg fel ail iaith. Mae'r canran hwn wedi cynyddu llawer ers yr adroddiad diwethaf yn 2015 gan fod dim ond 18% o’r disgyblion yn dod o gartrefi lle siaredir Cymraeg fel iaith yr alwyd (Estyn, 2016). Mae hwn yn dangos mae’r ysgol wedi gwneud cynnydd enfawr o hyrwyddo’r iaith Gymraeg ers 2016 ac felly gall yr iaith Cymraeg cynnig cyfle i gryfhau hunaniaeth ddwyieithog trwy’r cwricwlwm ac ymgysylltu a chymunedau mwy eang o siaradwyr Cymraeg a Saesneg.

Mae proffil iaith yr ysgol yn cynnig cyfle unigryw i hyrwyddo cydlynant cymunedol trwy ddwyieithrwydd. Mae ‘Ysgol A’ yn hyrwyddo’r Gymraeg yn weithredol trwy weithgareddau fel clwb Cymraeg a’r Siarter Iaith. Mae hyn yn meithrin balchder yn niwylliant lleol tra hefyd yn paratoi disgyblion i weithredu mewn cymunedau amlieithog. Mae’r Siarter Iaith yn cynnwys canllawiau ar gyfer gweithredu ar draws sefydliadau cynradd, uwchradd a dysgu gydol oes (Llywodraeth Cymru, 2024). Yn ogystal, mae ysgolion fel ‘Ysgol A’ yn gweithio tuag at wobrau efydd, arian ac aur yn seiliedig ar eu cynnydd. Derbyniwyd ‘Ysgol A’ wobr arian. Yn ôl Llywodraeth Cymru (2024) mae gan y Siarter Iaith cydrannau allweddol sy’n cynnwys cyfranogiad cymunedol, arweinyddiaeth strategol, ac ymgysylltiad dysgwyr. Yn ‘Ysgol A’, mae rhieni a’r gymuned yn cefnogi’r Siarter Iaith trwy gymryd rhan mewn prosiectau iaith, cynnig syniadau, ac annog defnydd o’r Gymraeg yn y cartref ar gymuned. Mae’r ysgol hefyd yn trefnu gweithdai a gweithgareddau i helpu rhieni i ymgysylltu a’r Gymraeg, gan gryfhau’r cysylltiadau rhwng yr ysgol, y cartref, a’r gymuned.

Awgrymiadau ar gyfer gysylltu ar gymuned.
Mae ‘Ysgol A’ yn ysgol wledig fach yng Nghymru ac yn sefyllfa unigryw i fanteisio ar adnoddau a nodweddion ei chymuned leol. Mae cymunedau gwledig yn aml yn agos-gysylltiedig a’i gilydd, sy’n cynnig cyfleoedd unigryw i feithrin perthnasau a chydweithio i wella profiadau dysgu disgyblion. Yn yr adran hon, archwilir strategaethau penodol i ymgysylltu a’r gymuned leol, gan ystyried sut y gall yr ysgol elwa o’r dulliau hyn, a hefyd sut y gall y gymuned ehangach fanteisio ar y cydweithio. Dywedwyd Llywodraeth Cymru (2022), trwy weithio ar y cyd ar draws yr ysgol, y cartref a’r gymuned gall ysgolion gefnogi plant a’r bobl ifanc yn fwy effeithiol. Felly, yr elfennau allweddol i Ysgolion Bro edrych arno yw partneriaethau teuluol cryf, cydweithio cymunedol, a chymorth amhwyllasant (Llywodraeth Cymru, 2022). Y manteision o fod yn ysgol fro yw bod yna gwell canlyniadau addysgol, lles a chydlynant cymunedol (Llywodraeth Cymru, 2022).

Mae Damcaniaeth Systemau Ecolegol Urie Bronfenbrenner yn cynnig fframwaith effeithiol ar gyfer deall sut y gallai ysgolion ryngweithio â'u cymunedau i hyrwyddo datblygiad myfyrwyr. Mae ei syniad yn pwysleisio pwysigrwydd systemau rhyng-gysylltiedig, yn enwedig y microsystem a'r mesosystem, sy'n effeithio ar ddatblygiad plentyn (Bates, 2023, t. 194). Mae amgylchedd uniongyrchol y plentyn, fel ei deulu a'i ysgol, wedi'i gynnwys yn y ficrosystem, sy'n pwysleisio pwysigrwydd gweithio'n agos gyda rhieni a gofalwyr. Crëir system gymorth gydlynol i fyfyrwyr drwy bontio’r bwlch rhwng y cartref a’r ysgol drwy dactegau fel seminarau llythrennedd a rhifedd rhieni neu raglenni cymorth dwyieithrwydd. Yn ogystal, mae'r mesosystem yn pwysleisio'r perthnasoedd rhwng microsystemau amrywiol, gan gynnwys y rhai rhwng teuluoedd, sefydliadau cymunedol ac ysgolion (Bates, 2023, t. 194). Mae partneriaethau gyda chwmnïau neu sefydliadau diwylliannol cyfagos, er enghraifft, yn cynnig cyfleoedd dysgu trwy brofiad sy'n cysylltu addysg y plentyn â'r gymuned ehangach. Anogir y defnydd o’r Gymraeg gan fentrau fel rhaglenni dwyieithog, sydd hefyd yn cryfhau cydlynant cymdeithasol a hunaniaeth ddiwylliannol drwy annog cydweithrediad rhwng grwpiau lleol, teuluoedd, ac ysgolion. Pan fo'r systemau hyn yn gweithio gyda'i gilydd, maent yn ffurfio rhwydwaith cyfoethog a meithringar sy'n gwella dysgu a thwf personol plentyn, fel y mae damcaniaeth Bronfenbrenner yn ei bwysleisio. Felly, trwy ymgysylltu â'r gymuned, gall ysgolion feithrin amgylchedd lle mae plant yn ffynnu yn academaidd ac yn gymdeithasol.

Mae rhieni a gofalwyr yn bartneriaid allweddol wrth gefnogi dysgu plant. Mae ‘Ysgol A’ yn gallu manteisio ar ei maint bach drwy ddatblygu perthnasau cryf a rhieni. Gall yr ysgol cynnal gweithdai ymarferol sy’n cynnig dulliau i rieni i helpu eu plant gyda llythrennedd a rhifedd gartref. Byddai hyn yn arbennig o bwysig ar gyfer rhieni o gefndiroedd economaidd – gymdeithasol llai ffafriol, lle gall diffyg adnoddau gartref fod yn rhwystr i ddysgu. Yn ogystal â hyn, gall yr ysgol trefnu rhaglenni llythrennedd i oedolion ar draws y gymuned. Ymhellach, trwy ganiatáu aelodau’r gymuned i fenthyg llyfrau a defnyddio adnoddau’r ysgol, mae’n annog darllen a dysgu ymhlith aelodau’r gymuned o bob oed, gan wella lefelau llythrennedd, ac maen hefyd darparu mynediad i adnoddau addysgol ar gyfer y rhai na fyddent efallai yn eu fforddio. Yn ogystal, gall yr ysgol ddefnyddio technoleg i gyfathrebu'n well a rhieni. Gall apiau ysgolion, grwpiau WhatsApp, a phlatfformau ar-lein hwyluso dulliau mwy hyblyg ac amserol o gadw rhieni’n wybodus ac yn gysylltiedig. Ar y cyfan, mae cydweithio rhwng rhieni ac ysgolion yn gallu gwella cyrhaeddiad a datblygiad cymdeithasol disgyblion.

Mae ymgysylltu a grwpiau anodd eu cyrraedd yn allweddol i hyrwyddo cydlynant cymunedol a datblygiad cymdeithasol. Gall ‘Ysgol A’ sefydlu cynllun gwirfoddoli rhwng cenedlaethau lle mae disgyblion yn ymweld â chartrefi pobl hyn i ddarparu cymorth gyda thechnoleg, rhannu sgyrsiau, neu gymryd rhan mewn gweithgareddau fel darllen hanesion lleol neu gerddoriaeth gymunedol. Mae gweithgareddau fel hyn nid yn unig yn darparu cwmnïaeth i bobl hyn, sydd yn aml yn wynebu unigrwydd, ond hefyd yn cynnig cyfle i ddisgyblion ddatblygu empathi, sgiliau cyfathrebu, a gwerthfawrogiad o’r genhedlaeth hyn. Yn ogystal, gallai’r ysgol drefnu prosiectau cymorth bwyd cymunedol gyda chymorth elusennau lleol. Yma, gall disgyblion helpu i gasglu bwydydd a’u dosbarthu i unigolion neu deuluoedd sydd mewn angen o fewn y gymuned. Mae hyn yn cynnig dysgu ymarferol am gyfrifoldeb cymdeithasol, ac yn helpu’r grŵp penodol hwn i deimlo eu bod yn rhan o gymuned ‘ysgol A’. Mae'r gweithgareddau hyn yn cryfhau cysylltiadau cymdeithasol trwy bontio’r blwch rhwng grwpiau gwahanol. Mae hyn yn arwain at gymuned fwy cysylltiedig ag yn gwella’r ansawdd bywyd i bawb drwy feithrin cyd-ddealltwriaeth a chefnogaeth. Mae hyn hefyd yn cyd-fynd a syniadau Bronfenbrenner, gan ystyried effaith gref y mesosystemau ar ddatblygiad plant, lle mae cysylltiadau rhwng unigolion a sefydliadau'n cryfhau rhwydweithiau cymdeithasol. 

Ymhellach gall ‘Ysgol A’ cydnabod ac amrywiaeth diwylliannol a chreu ysgol sy’n adlewyrchu ac yn dathlu’r diwylliadau hynny. Gall yr ysgol gynnal digwyddiadau cymunedol fel nosweithiau diwylliannol, lle gall disgyblion a rhieni arddangos eu treftadaeth ddiwylliannol drwy fwyd, cerddoriaeth, a chelf. Byddai hyn yn hyrwyddo dealltwriaeth ddiwylliannol a chydlynant cymunedol. Noda TeacherActive (2023), bydd annog amrywiaeth a chymhwysant yn yr ystafell dosbarth yn helpu i chwalu rhagfarnau a meithrin amgylchedd dysgu cyfoethog. Yna gall bobl o gefndiroedd gwahanol gyfrannu amrywiaeth o brofiadau, safbwyntiau a syniadau mae’r plant yn gallu dysgu amdano. Yn ogystal, gall ‘Ysgol A’ integreiddio gwaith ymchwil personol i'r cwricwlwm, lle mae disgyblion yn archwilio eu hetifeddiaeth eu hunain. Dywedwyd Llywodraeth Cymru (2022) fod o'n bwysig iawn i bobl ifanc eu bod nhw gallu “ymchwilio hanes Cymru, canfod eu treftadaeth, deall pwysigrwydd y Gymraeg a datblygu dealltwriaeth o’u cynefin”. Felly, mae hyn yn arbennig o berthnasol i dangos gwerth amrywiaeth ac yn helpu i feithrin balchder mewn hunaniaeth. 

Mae’n bwysig cofio bod ymgysylltu cymunedol yn broses lle mae’r ysgol a’r gymuned yn elwa’n gydradd. Drwy gynnig cyfleoedd i gymunedau lleol i gyfrannu i ddysgu, mae ysgolion yn cryfhau’r cysylltiad rhwng dysgu a bywyd go iawn. Ar yr un pryd, mae’r gymuned yn elwa o gael pobl ifanc hyddysg, sgilgar, ac yn ymwybodol o’u hamgylchedd a’u diwylliant. Mae cymuned gref yn cael ei chreu rhwng plant, rhieni, ac athrawon mewn ysgol fach, a bydd pawb yn yr ardal leol yn adnabod ei gilydd wrth eu henwau yn y lleoliad calonogol hwn, a all feithrin ymdeimlad o gysylltiad â pherthyn i bawb (Absolutely Education, 2022).  

Casgliad 
I gloi, mae ‘Ysgol A’ yn sefyllfa unigryw i fanteisio ar ei lleoliad gwledig a’i chymuned agos-gysylltiedig i wella dysgu a datblygiad disgyblion. Mae’r argymhellion canlynol yn cefnogi’r ysgol i gyflawni ei photensial yn llawn. Yn gyntaf, dylai'r ysgol barhau ar ei chryfderau presennol trwy hyrwyddo’r iaith Gymraeg a diwylliant lleol. Gall gweithgareddau megis y Siarter Iaith a Chlybiau cymunedol barhau i feithrin ymdeimlad o hunaniaeth ddiwylliannol a dwyieithrwydd. Yn ogystal, byddai sefydlu rhaglenni llythrennedd i oedolion a darparu mynediad i adnoddau ysgol i'r gymuned ehangach yn cynyddu ymgysylltiad a gwella lefelau llythrennedd lleol. Ymhellach, mae’r ysgol mewn sefyllfa gref i ddatblygu partneriaethau cymunedol trwy brosiectau fel cynlluniau gwirfoddoli rhyn-genedlaethau neu brosiectau cymorth bwyd cymunedol. Yn olaf, dylai’r ysgol fuddsoddi mewn dulliau cyfathrebu digidol a gweithdai rhieni i gryfhau’r cydweithrediad rhwng cartref a’r ysgol. Bydd y dulliau hyn yn cefnogi teuluoedd, yn enwedig y rhai o gefndiroedd llai ffafrion, gan gynyddu mynediad cyfartal i gyfleoedd addysgol. Trwy weithredu’r argymhellion hyn, gall ‘Ysgol A’ barhau i fod yn ganolbwynt cefnogol i'w chymuned, gan wella dysgu disgyblion a chryfhau cydlynant cymunedol.



Rhestr Cyfeirnodi: 
Absolutely Education (2022). Five reasons why a small, community focused school could be right for your child. Ar gael yn: Five reasons why a small, community focused school could be right for your child - Absolutely Education UK (Cyrchwyd: 3/1/2025).

Bates, B. (2023) Learning Theories Simplified. 3ydd arg. Llundain: Sage.

BERA (2024). Ethical Guidelines for Educational Research, fifth edidion (2024). Ar gael yn: Ethical Guidelines for Educational Research, fifth edition (2024) | BERA (Cyrchwyd: 30/12/2024).

Estyn (2015) Adroddiad ar Ysgol A. Ar gael yn: <GOLYGWYD>  (Cyrchwyd: 15/12/2024).

Estyn (2023) Adroddiad ar Ysgol A. Ar gael yn: <GOLYGWYD> (Cyrchwyd: 15/12/2024).

Llyfrgell Cenedlaethol Cymru (Dim dyddiad). Llyfr Du Caerfyrddin. Ar gael yn: Llyfr Du Caerfyrddin - Llyfrgell Genedlaethol Cymru (Cyrchwyd: 30/12/2024).

Llywodraeth Cymru (2024) Fy Ysgol Lleol. Ar gael yn: <GOLYGWYD> (Cyrchwyd: 15/12/2024).

Llywodraeth Cymru (2024) Siarter Iaith. Ar gael yn: Canllaw Siarter Iaith: Cynradd ac Uwchradd (Cyrchwyd: 28/12/2024). 

Llywodraeth Cymru (2022) Datganiad Ysgrifenedig: Hanes Cymru yn y Cwricwlwm i Gymru. Ar gael yn: Datganiad Ysgrifenedig: Hanes Cymru yn y Cwricwlwm i Gymru (15 Tachwedd 2022) | LLYW.CYMRU (Cyrchwyd: 3/1/2025).

Llywodraeth Cymru (2022). Community Focused Schools. Ar gael yn: Community Focused Schools | GOV.WALES (Cyrchwyd: 2/1/2025). 

TeacherActive (2023). Why is diversity important? How to teach diversity and inclusion in the classroom. Ar gael yn: Blog - | TeacherActive (Cyrchwyd: 3/1/2025).

‘Ysgol A’ (2024). ‘Ysgol A’. Ar gael yn: <GOLYGWYD> (Cyrchwyd: 28/12/2024).
	
	
	



